بیرلشمیش میللت‌لر تشکیلاتی‌نین میانمار عذره خصوصی نماینده‌سی کریستین شارن بورگنر بنگلادش-ده کی " Cox’s Bazar "دا اومیدلری توکنن قاچقین‌لاری‌نین سون درجه آغیر شرط‌لرده یاشادیق‌لارینا شاهید اولدوغونو سؤیله‌دی.
بمت تهلوکه‌سیزلیک شوراسینی میانمار و آراکان قاچقین‌لاری‌نین وضعیتی ایله باغلی معلوماتلان‌دیران بورگنر یوز مین‌لرله آراکان‌لی‌نین یوردلاریندان‌ زورلا دیدرگین سالینماسینا و بنگلادشه سیغینماسینا سبب اولان میانمار اردوسونون زوراکی‌لیق حادثه‌لرین‌دن 18 آی کئچدیگینی وورغولادی.
آراکان‌داکی زوراکیلیغا سون قویولماسی و بو حادثه‌لرین‌دن اذیت چکن‌لره ال اوزادیلماسی‌نین واجیب‌لیگینی وورغولایان بورگنر: "''Cox’s Bazaدا اومیدلری توکنن قاچقین‌لارین سون درجه آغیر شرط‌لرده یاشادیق‌لاری‌نین شاهیدی اولدوم" دئیه دانیشدی.
آراکان‌لی قاچقین‌لارا ائو صاحب‌لیگی ائدن بنگلادش-ین سون درجه سخاوت‌لی اولدوغونو، لاکین موجود وضعیتین داوام ائتدیریله بیلینمه یه جگینه دقت چکن بورگنر بوددیست‌لردن عبارت آراکان قورتولوش اردوسو ایله اولان موناقیشه‌لرین روهینگیا مسلمان‌لاری‌نین ائولرینه شرف‌لی و تهلوکه‌سیز شکیلده قاییدیشینا منفی تأثیر گؤسترجگینه گؤره ناراحت اولدوغونو سؤیله‌دی.
بورگنر آراکان‌دان باشقا، کاچین و شان ایالت‌لرینده ده آتشکسین باش توتمادیغینی و سیویل لره ال اوزاتماغین محدودلاشدیردیغینی قئید ائده‌رک، باریش پروسه‌سی‌نین موفقیت‌لی داوام ائتمه‌سی اوچون طرف‌لری تمکین نوماییش ائتدیرمه‌یه چاغیردی.
